කෙසේ වෙතත් එම ඉඩමේ මායිම්ද ඉක්මවා යමින් රජය සතු වනාන්තරයද ආක්‍රමණය කරමින් මෙම ගල් කොරිය පවත්වාගෙන යන බවට වැසි වනාන්තර සුරකින්නෝ සංවිධානය  චෝදනා කරනවා.මේ සම්බන්ධයෙන් වරකාපොල ප්‍රාදේශීය ලේකම් කාර්යාලය, කෑගල්ල දිස්ත්‍රික් ලේකම් කාර්යාලය, භූ විද්‍යා සමීක්ෂණ සහ පතල් කාර්යාංශය, මධ්‍යම පරිසර අධිකාරිය දැනුවත් කළද ඔවුන් ඊට කිසිදු පියවරක් ගෙන නොමැති බවයි වේරගල ඓතිහාසික ගල්ලෙන් විහාරස්ථානයේ වැඩවසන පූජ්‍ය කහඳවැලිපොත ධම්ම සුජාත හිමියන් ප්‍රකාශ කළේ.එමෙන්ම අදාළ ගල් කොරිය මධ්‍යම පරිසර අධිකාරිය සහ භූ විද්‍යා සමීක්ෂණ සහ පතල් කාර්යාංශය විසින් නිකුත් කර ඇති කොන්දේසි පවා උල්ලංඝනය කරමින් ගල්කැඩීම සිදුකරන බවද ප්‍රදේශවාසීන් චෝදනා කරනවා.